Antrenați pentru ținere de minte. Ce stil de viață reduce riscul de Alzheimer.
Studiile arată că stilul de viaţă reduce riscul de Alzheimer. Boala Alzheimer este cea mai frecventă formă de demenţă. Experţii spun că diabetul, hipertensiunea şi fumatul sunt factori de risc.
Cine nu şi-a uitat vreodată cheile acasă?În unele cazuri, uitatul poate fi unul dintre primele semne ale apariţiei unei boli neurodegenerative. Însă, studiile arată că stilul de viaţă şi o minte antrenată pot preveni apariţia Alzheimer. Liana Borza, medic psihiatru, îţi spune că stresul, suprasolicitarea şi deprivarea de somn sunt factori de risc şi pot cauza şi pot cauza tulburări cognitive.Liana Borza, medic psihiatru: Sunt articole recente care demonstrează că există, din fericire, factori de risc care pot fi modificaţi prin obiceiuri sănătoase, printr-un stil de viaţă adecvat. Se mai referă la importanţa dietei echilibrate pentru a preveni boala Alzheimer, importanţa exerciţiilor fizice regulate şi se pune accentul şi pe activitatea intelectuală.